Na temelju članka 49. Zakona o predškolskom odgoju i obrazovanju („Narodne Novine“, 10/97, 107/07, 94/13, 98/19, 57/22 i 101/23) i članka 37. Statuta Grada Šibenika (“Službeni glasnik Grada Šibenika”, broj 2/21), Gradonačelnik Grada Šibenika podnosi Gradskom vijeću Grada Šibenika

**IZVJEŠĆE**

**o izvršenju Programa javnih potreba**

**u predškolskom odgoju i obrazovanju grada Šibenika**

**za 2023. godinu**

Programom javnih potreba u predškolskom odgoju i obrazovanju Grada Šibenika za 2023. godinu (dalje u tekstu: Program) donijelo je Gradsko vijeće Grada Šibenika na 12. sjednici od 19. prosinca 2022. godine, Izmjene i dopune Programa na 14. sjednici od 16. lipnja 2023. godine i 17. sjednici od 14. prosinca 2023. godine (“Službeni glasnik Grada Šibenika, broj 12/22; 6/23, i 10/23).

Programom se utvrđuju se ciljevi, oblik, opseg, kvaliteta i način zadovoljavanja javnih potreba u djelatnosti predškolskog odgoja i obrazovanja te skrbi o djeci rane i predškolske dobi (dalje u tekstu: predškolski odgoj) prema potrebama i interesima stanovnika Grada Šibenika.

Planirani Program realiziran je u dvije predškolske ustanove Dječji vrtić Šibenska maslina i Dječji vrtić Smilje kojima je osnivač i vlasnik Grad Šibenik, te u pet ustanova predškolskog odgoja drugih osnivača.

Javne potrebe u predškolskom odgoju i obrazovanju Grada Šibenika za 2023. godinu utvrđuju se prema Programu s prioritetima financiranja aktivnosti koji je u 2023. godinu realiziran:

|  |  |  |  |
| --- | --- | --- | --- |
| **AKTIVNOSTI PROGRAMA** | **Planirana sredstva u EUR** | **Ostvareno u EUR** | **Indeks ostvarenja** |
| 1. Odgojno i administrativno osoblje | 5.163.206,00 | 4.999.221,99 | 96,82% |
| 2. Sufinanciranje boravka djece s posebnim potrebama | 19.908,00 | 18.981,85 | 95,35% |
| 3. Programi u predškolskim ustanovama (vrtići drugih osnivača) | 1.110.270,00 | 1.110.269,97 | 100% |
| 4. Uređenje dječjeg vrtića na Jamnjaku | 39.800,00 | 0,00 | 0% |
| 5. Izgradnja dječjeg vrtića Mažurice | 25.100,00 | 0,00 | 0% |
| 6. Proširenje dječjeg vrtića Šibenski tići i izgradnja sportske dvorane | 212.400,00 | 26.683,92 | 12,56% |
| 7. Projekt „Dječji pogled u svijet“ | 373.345,00 | 280.065,90 | 75,02% |
| 8. Izgradnja dječjeg vrtića Gomnjanik | 39.800,00 | 27.306,27 | 68,61% |
| 9. Uređenje okoliša dječjeg vrtića Kućica | 11.606,00 | 0,00 | 0% |
| 10. Izgradnja dječjeg vrtića Ljubica | 374.446,00 | 424.427,18 | 113,35% |
| **UKUPNO** | **7.369.881,00** | **6.886.957,08** | **93,45%** |

KLASA:601-04/22-01/08

URBROJ:2182-1-05/1-24-125

Šibenik, 3. travnja 2024.

GRADONAČELNIK

Željko Burić, dr. med

**O B R A Z L O Ž E NJ E**

U skladu sa Zakonom o predškolskom odgoju i obrazovanju („Narodne Novine“, 10/97, 107/07, 94/13, 98/19, 57/22 i 101/23), Grad Šibenik ima pravo i obvezu odlučivati o potrebama i interesima djece i roditelja - skrbnika, građana na svom području i organizirati i ostvarivati program predškolskog odgoja i obrazovanja te skrbi o djeci rane i predškolske dobi te radi zadovoljavanja tih potreba osnivati dječje vrtiće.

Programom javnih potreba u predškolskom odgoju i obrazovanju Grada Šibenika za 2023. godinu (dalje u tekstu: Program javnih potreba) utvrđuju se ciljevi, oblik, opseg, kvaliteta i način zadovoljavanja javnih potreba u djelatnosti predškolskog odgoja i obrazovanja te skrbi o djeci rane i predškolske dobi (dalje u tekstu: predškolski odgoj) prema potrebama i interesima stanovnika Grada Šibenika.

Na području grada Šibenika ostvarivanje djelatnosti predškolskog odgoja i obrazovanja realizira se u dvije ustanove Dječji vrtić Šibenska maslina i Dječji vrtić Smilje kojima je osnivač i vlasnik Grad Šibenik, te u pet ustanova predškolskog odgoja drugih osnivača.

Djelatnost predškolskog odgoja i obrazovanja dio je sustava odgoja i obrazovanja te skrbi o djeci, a financira se pretežito sredstvima proračuna lokalne i područne (regionalne) samouprave te sudjelovanjem roditelja u cijeni programa predškolskog odgoja i obrazovanja u koji su uključena njihova djeca. Određeni programi javnih potreba (program predškole, posebni programi za djecu s teškoćama u razvoju i programi za darovitu djecu), sufinanciraju se i iz sredstava državnog proračuna.

Program je tijekom 2023. godine usklađen sa stvarnom realizacijom svega navedenog, te financiran u skladu s Proračunom Grada Šibenika, odnosno njegovim izmjenama i dopunama.

Indeks ostvarenja Programa javnih potreba u predškolskom odgoju i obrazovanju Grada Šibenika za 2023. iznosi 93,45%.

Veća odstupanja od planiranih sredstava odnose se na :

* Točku 4. Uređenje dječjeg vrtića na Jamnjaku i točku 5. Izgradnja dječjeg vrtića Mažurice za koje se realizacija prebacuje u 2024. godinu,
* Točku 6. Proširenje dječjeg vrtića Šibenski tići i izgradnja sportske dvorane s indeksom ostvarenja od 12,56% sukladno troškovima za izradu Izvedbenog projekta na onovu kojega će se u 2024. godini pristupiti planiranim građevinskim radovima proširenja objekta,
* Točku 7. Projekt „Dječji pogled u svijet“ s indeksom ostvarenja od 75,02% u okviru kojeg je dovršen Projekt u okviru poziva „Nastavak unaprjeđenja usluga u sustavu ranog i predškolskog odgoja i obrazovanja započet u pedagoškoj 2022. godini.

Točku 8. Izgradnja dječjeg vrtića Gomnjanik s indeksom ostvarenja od 68,61% koliko je utrošeno za planiranu izradu idejnog projekta na temelju kojeg se u 2024. godini planira realizacija projekta.

Točku 9. Uređenje okoliša dječjeg vrtića Kućica za koje se realizacija prebacuje u 2024. godinu,

* Točku 10. Izgradnja Dječjeg vrtića Ljubica s indeksom ostvarenja od 113,35% sukladno izvršenju građevinskih radova, nabavi opreme za uređenje vrtića.